CELEX: 62021TB0632
Language: el
Date: 2022-03-01 00:00:00
Title: Υπόθεση T-632/21: Διάταξη του Γενικού Δικαστηρίου της 1ης Μαρτίου 2022 — Agreiter κ.λπ. κατά Επιτροπής [Προσφυγή ακυρώσεως – Φάρμακα που προορίζονται για ανθρώπινη χρήση – Τροποποίηση της άδειας κυκλοφορίας υπό αίρεση του προοριζόμενου για ανθρώπινη χρήση φαρμάκου Spikevax – Εμβόλιο mRNA COVID-19 (τροποποιημένων νουκλεοτιδίων) – Έλλειψη έννομου συμφέροντος – Πράξη που δεν αφορά άμεσα τον προσφεύγοντα – Πράξη που δεν αφορά ατομικά τον προσφεύγοντα – Απαράδεκτο]

16.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 198/50
            
         
      Διάταξη του Γενικού Δικαστηρίου της 1ης Μαρτίου 2022 — Agreiter κ.λπ. κατά Επιτροπής
      (Υπόθεση T-632/21) (1)
      
      (Προσφυγή ακυρώσεως - Φάρμακα που προορίζονται για ανθρώπινη χρήση - Τροποποίηση της άδειας κυκλοφορίας υπό αίρεση του προοριζόμενου για ανθρώπινη χρήση φαρμάκου Spikevax - Εμβόλιο mRNA COVID-19 (τροποποιημένων νουκλεοτιδίων) - Έλλειψη έννομου συμφέροντος - Πράξη που δεν αφορά άμεσα τον προσφεύγοντα - Πράξη που δεν αφορά ατομικά τον προσφεύγοντα - Απαράδεκτο)
      (2022/C 198/74)
      Γλώσσα διαδικασίας: η γερμανική
      
         Διάδικοι
      
      
         Προσφεύγοντες: Karin Agreiter (Mérano, Ιταλία) και 33 λοιποί προσφεύγοντες των οποίων τα ονόματα παρατίθενται στο παράρτημα της διατάξεως (εκπρόσωπος: R. Holzeisen, δικηγόρος)
      
         Καθής: Ευρωπαϊκή Επιτροπή (εκπρόσωποι: L. Haasbeek και B.-R. Killmann)
      
         Αντικείμενο
      
      Με την ασκηθείσα βάσει του άρθρου 263 ΣΛΕΕ προσφυγή τους, οι προσφεύγοντες ζητούν την ακύρωση της εκτελεστικής απόφασης C(2021) 5686 τελικό της Επιτροπής, της 23ης Ιουλίου 2021, με την οποία τροποποιήθηκε η άδεια κυκλοφορίας υπό αίρεση του προοριζόμενου για ανθρώπινη χρήση φαρμάκου Spikevax — Εμβόλιο mRNA COVID-19 (τροποποιημένων νουκλεοτιδίων) που χορηγήθηκε με την εκτελεστική απόφαση C(2021) 94 τελικό, της 6ης Ιανουαρίου 2021.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Παρέλκει η έκδοση αποφάσεως επί της αιτήσεως παρεμβάσεως της Moderna Biotech Spain SL.
               
            
                  3)
               
               
                  Καταδικάζει την Karin Agreiter και τους λοιπούς προσφεύγοντες των οποίων τα ονόματα παρατίθενται στο παράρτημα στα δικαστικά έξοδα.
               
            
                  4)
               
               
                  Η Moderna Biotech Spain φέρει τα σχετικά με την αίτηση παρεμβάσεως δικαστικά έξοδά της.
               
            
         (1)  EE C 471 της 22.11.2021.